paragraph_text: Do ljeta 1944. ustrojeno je petnaest bojni, raspoređenih u pet pukovnija, od kojih je 1. Polizei Freiwilligen-Regiment Kroatien osnovana u studenom 1943. kao Polizei Freiwilligen-Regiment Kroatien; ta je postrojba bila pretežno popunjena Volksdeutscherima. Od ožujka 1944. i 3. pukovnija je Volksdeutscherskog sastava, kao rezultat prekomande triju kompletnih domobranskih željezničko-stražarskih bojni (“ŽESTRA“) u Deutsche Polizei. Formirano je i 15 samostalnih bojni, nazvanih Polizei Freiwilligen-Bataillon Kroatien, numeriranih od 1 do 15. Krajem 1944. god. ima Njemačko-hrvatska policija oko 32.000 pripadnika - znatno više od Oružništva, glavnog redarstvenog tijela NDH. Početkom 1945. spojeno je 12 tih bojni u Oružničku diviziju Hrvatska (Gendarmerie Division Kroatien). Njemačko-hrvatsko redarstvo imalo je i svoje dvojezično glasilo – ''Auf der Wacht. Blätter für die Deutsche Polizei in Kroatien''/Na straži - Listovi za Njemačko redarstvo u Hrvatskoj.<ref>"Ustrojavanje i djelovanje Njemačkoga redarstva u Hrvatskoj", Mladen Kaldana, za Hrvatski Fokus, 28. ožujka 2011